Марионета

**Марионета** (ит. *marionetta*) файта театралней бабки хтору ґлумец-бабкар (марионетиста) контролує и од горе порушує з помоцу цверни/порващка, (шнурки), металней палїчки лєбо дрота, хтори може буц скрити од публики алє то нє вше правило. Узвичаєне думанє же ше бабка зявела у штреднїм вику у Французкей зоз назву *ґиньол* (*Guignol*) а тераз є позната у цалим швеце. Хасновала ше у бабкарских театрох и улїчних представох. По правилу бабка направена зоз платна, алє даєдни часци направени зоз других материялох (били косци,  древа) а найчастейше бул похасновани материял глїна. За руки, ноги, торзо и главу бабки ше причверсцує цверни - ценки порващки, хтори ше прецагую през дзирки такв. *крижа.* Зоз зогинаньом бабка спричинює и дочарює чловечи рухи.
Слово „марионета“ походзи зоз штредньовиковних бабкох у 16. вику, хтори приказовали Дїву Марию (приказовани библийски збуваня) и часто су наволовани зоз деминутивних верзийох словох Мария (французки: Марион, Мариоти, Мариоли). Напр. у Венециї ше древени механїцки бабки зявели под час церковних шветох хтори ше отримую раз у року. У старей литератури находзиме же мено походзи од мена пренаходзача, Италияна Мариона.

Друге мено за таки бабки – фатоши. Фиґуративне значенє; лїцо-особа, держава, власц, особа (пион, фиґура) хтора послушне орудиє у цудзих рукох. Постої вираз *марионетска влада* лєбо *власц*.

## Историят
Бабкарство то стара форма перформансох. Даєдни историчаре твердза же то предходнїца ґлумцох у театрох. Постоя докази же ше хасновали у Єгипту 2000 роки пред н.е. кед древени фиґури порушовани зоз дротом и имитовали мишеня хлєба и на тот способ зоз дротами ,,контроловали” други фиґури. У єгипетских гробох пренайдзени дротово бабки направени комбиновано зоз глїни и слоновей косци. Марионетске бабкарство давно хасноване за приказованє ритуалох и церемонийох хаснуюци тоти фиґурки на дроту а так ше хасную и нєшка.

У старей Греческей ше тиж занїмали зоз бабкарством; найстарши записи о бабкарстве мож найсц у дїлох Геродота и Ксенофонта, хтори датую зоз 5. вику п.н.е. Греческе слово преложене бабка *νευροσπαστος* (невроспастос), а буквално значи ,,цагани з дротом, по дроту”(5) зоз *νευρον* (неврон), цо значи ,,тетиви, тетива, мишица, дрот” [6] лєбо *σπαω* (спаднуц), цо значи ,,вицагнуц, поцагнуц”.

Аристотел (384–322. п.н.е.) розпатра и поровнує бабки у своїм дїлу ,,О рушаню животиньох” ; рухи животиньох можу ше поровнац зоз рухами ,,автоматских” бабкох хтори ше поставяю з нагоди малих рухох и рушаньох; полуги ше ошлєбодзую лєбо дуркаю зоз заплєценима дротами до другого дроту.

### Марионети у оперох
У 18. вику, опери були окреме компоновани зоз „велькима” марионети. Моцарт як дзецко патрел у театру представу зоз бабками - марионетами. Познєйше як композитор у своїх даєдних оперох похасновал часци зоз марионетами. К. В. Ґлук, Й. Гайдн, Мануел де Фаля (шпански композитор) и О. Респиґи компоновали опери за одроснутих зоз одвитуюцима марионетами. Луис Керол  компоновал марионетски опери и драми за розвагу своїм братом и шестром. Нєшка у Салцбурґу у Австриї, Салцбуршски бабкарски театер предлужує представянє и виводзенє цаловечарших оперох зоз марионетами.

### Сучасни театер
Марионети ше часто наволую зоз словом бабки, алє вираз марионети  прецизнєйши, розликую ше од других формох бабкарства, як цо виводзенє бабкартва зоз пальцами, рукавицами, палїчками и бабкарство циньох. У векших и розвитших центрох Европи (як цо у Велькей Британиї, Нємецкей, Шкотскей, Австриї) велї театри ище пестую приказованє таких представох. У Нємецкей напр. започала (1948) продукцийна театрална адаптация сказкох и озбильних представох. Року 1953. започали  ше  приказовац телевизийни сериї такого бабкарского жанра.

Зоз векшу продукцию филма и зявеня телевизиї, а познєйше у 20. вику, и других технїчних апаратох (видео плеєр итд.) марионети  доживйовали тиж значнєйшу популарносц, окреме у дзецинских ТВ програмох.

## Ґалерия

Файл:Marionnette.jpg|Марионета
Файл:Ayumaré.jpg|Бабка калабаш (*Lagenaria* *siceraria*)
Файл:Scene from "A Tale of Two Mice" is an app that showcases the unique marionette puppetry of Sydney Delle Donne and her "Country Mouse Puppets" marionette studios.jpg|Сцена зоз „Приповедки о двох мишох,“ театер Сидни Деле Дон, студио „Country Mouse Puppets.“
Файл:Marionette Theatre.jpg|Мали театер зоз марионетами, 1959. у Италиї.
Файл:August Augusta och Lille aUGUSTIN.jpg|Бабки - марионети у представи  ,,Авґуст, Авґуста и мали Авґустин".
Файл:Punch and Judy Thornton Hough.jpg|Бабкарска представа у Анґлиї (дзецом таки представи омилєни).
Файл:Marionettes in a Prague shop DSCN5133.JPG|Марионети у предавальнї у Праги.
Файл:Marionette Show NJ.jpg|Бабкарски театер зоз марионетами.
Файл:Traditional Burmese Commander-in-chief Marionette.jpg|Марионета традицийней бурманскей  командантки.
Файл:Lalki1a.jpg|Марионети у студию у роботнї, креировала Беа Иґнятович.
Файл:Children watching marionettes Federal Theater Project Works Progress Administration New York City 1935.gif|Ню Йорк 1935. року, дзеци патра бабкарску представу.
Файл:Prague-Marionette.jpg|Марионетист у Праги на Карловим мосце.


## Литература
* Шафранюк В. А. Понятие о куклах-актерах и традиционные заблуждения. — М.: Стелс, 2001——С.11-62.
* Шафранюк В. А. Кукольное пространственно-временное искусство
* Шарль. История марионеток в Европе с древнейших времен до наших дней. — М.: Клуб 36`6, 2016. — (Театр). — ISBN 978-5-88373-022-0.

## Вонкашня вяза

* Mаrioneta Hrvatska Enciklopedija,  enciklopedija.hr

## Референци


Катеґория:Театер
Катеґория:Сценска уметносц
Катеґория:Бабкарски театер